recursal/SuperWikiNEXT-32B huggingface dataset:
**গ্রহাণু** বা অ্যাস্টেরয়েড হল প্রধানত পাথর দ্বারা গঠিত বস্তু যা তার তারাকে কেন্দ্র করে আবর্তন করে। 

253 Mathilde, একটি সি-টাইপ গ্রহাণু
আমাদের সৌরজগতে গ্রহাণুগুলো ক্ষুদ্র গ্রহ (Minor planet অথবা Planetoid) নামক শ্রেণীর সবচেয়ে পরিচিত বস্তু। এরা ছোট আকারের গ্রহ যেমন বুধের চেয়েও ছোট। বেশিরভাগ গ্রহাণুই মঙ্গল এবং বৃহস্পতি গ্রহের মধ্যবর্তী স্থানে অবস্থিত গ্রহাণু বেল্টে থেকে নির্দিষ্ট উপবৃত্তাকার কক্ষপথে সূর্যকে আবর্তন করে। ধারণা করা হয় গ্রহাণুগুলো ভ্রূণগ্রহীয় চাকতির (Protoplanetary disc) অবশিষ্টাংশ। বলা হয় গ্রহাণু বেল্টের অঞ্চলে সৌরজগতের গঠনের প্রাথমিক সময় যেসকল ভ্রূণগ্রহ সৃষ্টি হয়েছিলো তাদের অবশিষ্টাংশ বৃহস্পতির আবেশ দ্বারা সৃষ্ট মহাকর্ষীয় অক্ষ বিচলনের কারণে গ্রহের সাথ মিলিত হবার সুযোগ পায়নি। আর এই অবশিষ্টাংশই গ্রহাণু বেল্টের উৎপত্তির কারণ। কিছু গ্রহাণুর চাঁদও রয়েছে।

সৌরজগতের গ্রহাণুপুঞ্জ
---------------------

গ্রহাণু - ASTEROID
------------------

### বর্ণালীভিত্তিক শ্রেণিবিন্যাস

#### বর্ণালীভিত্তিক শ্রেণিবিন্যাসের সমস্যা

গ্রহাণুর আবিষ্কার
-----------------

বিশ্বে বিজ্ঞানীগণ প্রথম ১৮০১ সালে সেরেস নামে গ্রহাণুটি আবিষ্কার করেন। এ যাবৎ কালে আবিষ্কৃত সবচেয়ে বড় গ্রহাণু এটি। এটি আবিষ্কার করেন গুইস্পিপিয়াজ্জি।

### ঐতিহাসিক আবিষ্কার পদ্ধতি

### আধুনিক আবিষ্কার পদ্ধতি

### সর্বাধুনিক প্রযুক্তি:বিপজ্জনক গ্রহাণু চিহ্নিতকরণ

গ্রহাণুর নামকরণ
---------------

### নামকরণের ধরন

### বেনামি গ্রহাণুসমূহ

### নামের উৎস

### নামকরণের বিশেষ নিয়মসমূহ

### গ্রহাণুর প্রতীক

গ্রহাণু অনুসন্ধান
-----------------

সাহিত্যে গ্রহাণু
----------------

আরও দেখুন
---------

* গ্রহাণু বেষ্টনী
* গ্রহাণুপুঞ্জের তালিকা
* গ্রহাণুর নামের অর্থ
* ক্ষুদ্র গ্রহ
* গ্রহাণুর নামের উচ্চারণ
* বিশ্ব গ্রহাণু দিবসের ইতিহাস এবং গুরুত্ব  ওয়েব্যাক মেশিনে আর্কাইভকৃত ৩০ জুন ২০২০ তারিখে

তথ্যসূত্র
---------

বহিঃসংযোগ
---------

* Known Asteroid Impacts & Their Effects
* Alphabetical list of minor planet names (ASCII) (Minor Planet Center)
* Alphabetical and numerical lists of minor planet names (Unicode) (Institute of Applied Astronomy)
* Near Earth Objects Dynamic Site
* Asteroids Dynamic Site Up-to date osculating orbital elements and proper orbital elements
* Asteroid naming statistics
* Near Earth Asteroid Tracking (NEAT)
* Everything you wanted to know about comets and asteroids — Provided by *New Scientist*.
* Spaceguard UK
* When Did the Asteroids Become Minor Planets?
* Large amount of information on asteroid groups collected by Gérard Faure, translation Richard Miles.
* Asteroid Simulator with Moon and Earth

|  |  |
| --- | --- |
|  | *এই জ্যোতির্বিজ্ঞান বিষয়ক নিবন্ধটি অসম্পূর্ণ। আপনি চাইলে এটি পরিবর্ধন করে উইকিপিডিয়াকে সাহায্য করতে পারেন।* |
**তানজাহ** (বার্বার ও আরবি ভাষায়: طنجة *ত্বাঞ্জাহ্‌*; ইংরেজি ভাষায়: Tangier *ট্যাঞ্জিয়ার্‌*; ফরাসি ভাষায়: Tanger *তঁঝ়ে*, স্পেনীয়: Tánger *তাংখ়ের্‌*) উত্তর মরক্কোর তানজাহ প্রদেশের একটি শহর। এটি জিব্রাল্টার প্রণালীর একটি ছোট উপসাগরের তীরে অবস্থিত সমুদ্রবন্দর। শহরে জাহাজ তৈরি এবং অন্যান্য কিছু শিল্পের কারখানা আছে। এখানেই ইবনে বতুতার মাজার রয়েছে। ১৪৭১ সালে পর্তুগিজেরা আরবদের কাছ থেকে তানজাহ দখল করে নেয় এবং ব্রাগানজার রাজকুমারী ক্যাথারিনের পক্ষ থেকে যৌতুক হিসেবে শহরটিকে ইংল্যান্ডের রাজা দ্বিতীয় চার্লসকে প্রদান করা হয়। ১৬৮৪ সালে ইংরেজরা শহরটিকে পরিত্যাগ করলে এটি মুরদের নিয়ন্ত্রণে আসে। তবে শিঘ্রই এটি জলদস্যুদের একটি আখড়ায় পরিণত হয়। ১৯১১-১২ সালে আশেপাশের প্রায় ৩৬০ বর্গকিলোমিটার এলাকাসহ তানজাহকে একটি আন্তর্জাতিক অঞ্চল ঘোষণা করা হয়। যুক্তরাজ্য, ফ্রান্স ও স্পেন একটি চুক্তি স্বাক্ষর করে যা শহরটির স্থায়ী নিরাপত্তা নিশ্চিত করে। ১৯২৯ সালে স্পেনকে শহরটির পুলিশি প্রতিরক্ষার দায়িত্ব দেওয়া হয়। ১৯৪০ থেকে ১৯৪৫ সাল পর্যন্ত শহরটি সম্পূর্ণ স্পেনের নিয়ন্ত্রণে ছিল। এর পরে আবার এটি আন্তর্জাতিক প্রশাসনের অধীনে আসে। ১৯৫৬ সালে তানজাহ অঞ্চলের আন্তর্জাতিক মর্যাদা বিলুপ্ত করা হয়। এখানে প্রায় ৭ লক্ষ লোক বাস করেন।
**নেটিপট্টম** হল কেরালায় মন্দিরের উৎসবের সময় এবং অন্যান্য শুভ অনুষ্ঠানের সময় মন্দিরের হাতির কপাল সাজানোর জন্য ব্যবহৃত একটি অলঙ্কার। (প্রায়শই ইংরেজি: caparison)। নেটিপট্টম সোনা ও তামা দিয়ে তৈরি। এটি কেরালার সংস্কৃতির একটি অবিচ্ছেদ্য অংশ। কিংবদন্তি হল যে ভগবান ব্রহ্মা ছিলেন প্রথম দেবতা যিনি ভগবান ইন্দ্রের যুদ্ধের শ্বেত হাতি, ঐরাবতের জন্য কপালের অলঙ্কারের নকশা তৈরি করেছিলেন।

গয়নার প্রতিটি বুদবুদ পঞ্চভূত, ত্রিমূর্তি, নবগ্রহ, অষ্ট-বসু, সপ্তর্ষি, মূল-গণপতি ইত্যাদি চিত্রিত করে। এটি ব্যাপকভাবে শুভ অনুষ্ঠানে ব্যবহৃত হয় যেহেতু এটি বিশ্বাস করা হয় যে নেটিপট্টম সমৃদ্ধি, শান্তি এবং আশীর্বাদ নিয়ে আসে। নেটিপট্টমের বিভিন্ন প্রকারভেদ রয়েছে যেমন চুরালপোলি, নাগাপদম, ভেণ্ডোড় ইত্যাদি।

নামের পেছনে
-----------

'নেটিপট্টম' (বিকল্প বানান 'নেট্টিপট্টম') শব্দটি মালয়ালম ভাষা থেকে এসেছে। এটি দুটি শব্দের সংমিশ্রণ, যেখানে 'নেটি' মানে কপাল এবং 'পট্টম' মানে একটি পটি।

ইতিহাস
------

 হাতি ক্যাপারিসন - নেট্টিপট্টম বিবরণ
 নেটিপট্টম পরা একটি হাতি
কিংবদন্তি অনুসারে, হিন্দু পুরাণে, ভগবান ব্রহ্মা ছিলেন প্রথম দেবতা যিনি ভগবান ইন্দ্রের যুদ্ধের হাতি, ঐরাবতের জন্য একটি কপালের অলঙ্কারের নকশা করেছিলেন।

উৎপাদন
------

 ভান্নাক্কিনাম
নেটিপট্টম বেশিরভাগই ত্রিশূরে তৈরি হয়। ত্রিপুণিতুরা আরেকটি জায়গা যেখানে এটি তৈরি হয়। তুলা ও পাটের বস্তায় বিশেষ আকারে ধাতুর বল সেলাই করে এটি তৈরি করা হয়। এটি বেশিরভাগই তামায় তৈরি হয়। পিতলও ব্যবহার করা হয় যদিও খুব কমই। তামা হোক বা পিতল, চাকচিক্যের জন্য পরে এটি ওপর হলুদ সোনার প্রলেপ দেওয়া হয়।

নেটিপট্টম হল বিভিন্ন আকারের একটি জটিল অলঙ্কার যা সর্ব দেবতার মন্দিরের প্রতিনিধিত্ব করে।

 কোমবান কিন্নাম

তথ্যসূত্র
---------

1. ↑  Gopal, Madan (১৯৯০)। *India through the ages*। Publication Division, Ministry of Information and Broadcasting, Government of India। পৃষ্ঠা 64।
2. ↑  "Elephant Regalia: A Living Tradition"।
3. ↑  "The gold-standard in nettippattam making for 4 generations and counting"। ৩০ এপ্রিল ২০১৯।
4. ↑  Menon, T. K. Krishna (১৯৩৯)। *A Primer of Malayalam Literature*। Asian Educational Services। আইএসবিএন 9788120606036। ৭ জুন ২০২১ তারিখে মূল থেকে আর্কাইভ করা। সংগ্রহের তারিখ ৭ জুন ২০২১ – Google Books-এর মাধ্যমে।
5. ↑  Gundert, Hermann (১৮৭২)। *A Malayalam and English Dictionary*। C. Stolz for Basel Mission Book Tract Depository। পৃষ্ঠা 14।
6. ↑  "Elephant Regalia: A Living Tradition"।
7. ↑  "Netipattam 2.5 Feet"। *indiamart.com* (ইংরেজি ভাষায়)। সংগ্রহের তারিখ ২০২৪-০৩-০৭।
8. ↑  "Traditional Art And Craft in Guruvayur, India"। *www.traditionalartandcrafts.com* (ইংরেজি ভাষায়)। সংগ্রহের তারিখ ২০২৪-০৩-০৭।
9. ↑  Shoppe, Culture। "Handcrafted Nettipattam | Elephant Caparison Wall Hanging | 3 feet"। *CultureShoppe* (ইংরেজি ভাষায়)। সংগ্রহের তারিখ ২০২৪-০৩-০৭।

ছবিঘর
-----

* 
* Nettipattom made out of Goldনেটিপট্টম সোনা দিয়ে তৈরি
* Nettipattom made in Silverরুপো দিয়ে তৈরি নেটিপট্টম
* Mahout helping an elephant wear Nettipattomমাহুত একটি হাতিকে নেটিপট্টম পরতে সাহায্য করছে
*
*বাংলার চিনসুরায় ডাচ বসতি* (১৭৮৭)।

ডাচ ইস্ট ইন্ডিজ নিবন্ধের সাথে বিভ্রান্ত হবেন না।
**ওলন্দাজ ভারত** বলতে ভারতে উপমহাদেশে ওলন্দাজ ইস্ট ইন্ডিয়া কোম্পানির বসতি ও বাণিজ্যিক ঘাঁটিগুলোকে বোঝায়। এটি শুধু ভৌগোলিক সংজ্ঞা হিসেবে ব্যবহৃত হয়। ওলন্দাজ ভারত কখনও রাজনৈতিক কর্তৃপক্ষ হয়ে উঠতে পারেনি। তাছাড়া ওলন্দাজ ভারত ওলন্দাজ সিংহল, ওলন্দাজ করমণ্ডল গভর্নরেট, ওলন্দাজ মালাবার কমান্ডমেন্ট, ওলন্দাজ বাংলা ও ওলন্দাজ সুরাট ডিরেক্টরেটে বিভক্ত ছিল।

ওলন্দাজ ইন্ডিজ আর ওলন্দাজ ভারত এক নয়। ডাচ ইন্ডিজ দ্বারা ডাচ ইস্ট ইন্ডিজ (বর্তমান – ইন্দোনেশিয়া) ও ডাচ ওয়েস্ট ইন্ডিজ (বর্তমান সুরিনাম ও প্রাক্তন নেদারল্যান্ড এন্টিলেস) বোঝায়।

মানচিত্র
--------

Dutch IndiaPoppacamal**Poppacamal**Pulicat**Pulicat**MasulipatnamMasulipatnamNizapatnamNizapatnamTenganapatnamTenganapatnamGolkondaGolkondaBheemunipatnamBheemunipatnamKakinadaKakinadaDraksharamaDraksharamaPalakolPalakolNagulavanchaNagulavanchaSadrasSadrasThiruppapuliyurThiruppapuliyurParangippettaiParangippettaiCochin**Cochin**QuilonQuilonCannanoreCannanoreKayamkulamKayamkulamCranganoreCranganorePallipuramPallipuramPurakkadPurakkadVengurlaVengurlaBarselorBarselorHugli-Chuchura**Hugli-Chuchura**PatnaPatnaCossimbazarCossimbazarDhakaDhakaMurshidabadMurshidabadPipelyPipelyBalasoreBalasoreSuratte**Suratte**AhmedabadAhmedabadAgraAgraKanpurKanpurBurhanpurBurhanpurBharuchBharuchCambayCambayBarodaBarodaMrohaung**Mrohaung**SyriamSyriamMartabanMartabanAvaAvaColombo**Colombo**TuticorinTuticorinCalpentijnCalpentijnCaraasCaraasMannarMannarTrincomaleeTrincomaleeBatticaloaBatticaloaGalleGalleMataraMataraCape ComorinCape ComorinCotatteCotatte  Dutch Ceylon

```
  Dutch Coromandel
  Dutch Malabar
  Dutch Suratte
  Dutch Bengal
  Dutch Myanmar
```

গ্যালারি
--------

* নাগাপট্টিনামে ডাচ বাণিজ্যিক জাহাজ, আনুমানিক ১৬৮০ সাল।নাগাপট্টিনামে ডাচ বাণিজ্যিক জাহাজ, আনুমানিক ১৬৮০ সাল।
* হুগলি-চুঁচুড়ায় কারখানা, ডাচ বাংলা। হেনড্রিক ভেন স্কুইলেনবার্গ‌ ১৬৬৫।হুগলি-চুঁচুড়ায় কারখানা, ডাচ বাংলা। হেনড্রিক ভেন স্কুইলেনবার্গ‌ ১৬৬৫।
* ১৬৬৩ সালে রিজক্লফ ভেন গোয়েনস কর্তৃক পর্তুগিজদের থেকে কোচিন অধিকার। আটলাস ভেন ডার হাগেন, ১৬৮২।১৬৬৩ সালে রিজক্লফ ভেন গোয়েনস কর্তৃক পর্তুগিজদের থেকে কোচিন অধিকার। আটলাস ভেন ডার হাগেন, ১৬৮২।

আরও দেখুন
---------

* ব্রিটিশ ভারত
* ডেনিশ ভারত
* ফরাসি ভারত
* ভারত-নেদারল্যান্ড সম্পর্ক
* পর্তুগিজ ভারত

তথসূত্র
-------

বহিঃসংযোগ
---------

* Coins of Dutch India
* World Statesmen - India
* India, shores without end  ওয়েব্যাক মেশিনে আর্কাইভকৃত ১২ এপ্রিল ২০২০ তারিখে

টেমপ্লেট:Dutch colonies
**সুরহুসেনের হেলানো টাওয়ার** ( জার্মান: Schiefer Turm von Suurhusen ) হলো একটি চূড়া, যা উত্তর-পশ্চিম জার্মানির পূর্ব ফ্রিসিয়া অঞ্চলের গ্রাম সুরহুসেনের অবস্থিত। গিনেস ওয়ার্ল্ড রেকর্ডস অনুসারে এটি এক সময়ে বিশ্বের সর্বাধিক কাত হওয়া টাওয়ার ছিল, যদিও আবুধাবির ক্যাপিটাল গেট টাওয়ারটি ২০১০ সালে এই রেকর্ডটি দাবি করেছিল। সুরহুসেন গির্জা বুরুজ বিশ্বের সর্বাধিক কাত হওয়া টাওয়ার যা অনিচ্ছাকৃতভাবে কাত হয়ে থাকে এবং বিশ্বখ্যাত লিনিং টাওয়ারকে ১.২২° ব্যবধানে পরাজিত করে।

ইতিহাস
------

সুরহুসেনের ব্রিক গথিক গির্জাটি পুরানো দুর্গের গির্জাগুলির স্মারক। এটি মূলত ৩২ মি (১০৫ ফু) দীর্ঘ এবং ৯.৩৫ মি (৩০.৭ ফু) প্রশস্ত। ১৪৫০ সালে গির্জার প্রায় এক চতুর্থাংশ ভাঙা হয়েছিল এবং সেই জায়গায় টাওয়ারটি নির্মিত হয়েছিল। এই টাওয়ারটি বর্তমানে ৫.১৯° (৫ ° ১১ ′) কোণে ঝুঁকছে, যা স্থিতিশীল হওয়ার পরে পিসা টাওয়ারের (৩.৯৭°) সাথে তুলনা করা হয়।

স্থানীয় ঐতিহাসিক তাজ্ব্বো ভ্যান লেসেনের মতে, গির্জাটি মধ্যযুগে জলাভূমির জমিতে ওক গাছের কাণ্ডের ভিত্তিতে নির্মিত হয়েছিল যা ভূগর্ভস্থ জলের দ্বারা সংরক্ষণ করা হয়েছিল। উনিশ শতকে যখন জমিটি নিষ্কাশিত হয়েছিল, তখন কাঠটি পচে যায়, যার ফলে টাওয়ারটি কাত হয়ে গিয়েছে। নিরাপত্তাজনিত কারণে, ১৯৭৫ সালে এই বুরুজ গির্জাটিকে জনসাধারণের জন্য বন্ধ করা হয়েছিল এবং এটি স্থিতিশীল হওয়ার দশ বছর পরে আবার খোলা হয়েছিল।

ডেটা
----

* আয়তন: ১২১ বর্গমিটার (১,৩০০ ফু২), ১১ মি × ১১ মি (৩৬ ফু × ৩৬ ফু)
* উচ্চতা: ২৭.৩৭ মিটার (৮৯.৮ ফু)
* ঝুলানো: ২.৪৭ মিটার (৮.১ ফু)
* ভিত্তি: ২ মিটার পুরু(৬.৬ ফু) গাথন, ওক গাছের উপর অবলম্বনকৃত
* মোট ওজন: ২,১১৬ টন (২,৩৩২ শর্ট টন)

* Side viewSide view
* Side viewSide view
* Entrance to towerEntrance to tower
* View from the eastView from the east
* 
* Rear view with cemeteryRear view with cemetery

তথ্যসূত্র
---------

1. ↑  "The Raw Story: German steeple beats Leaning Tower of Pisa into Guinness book"। Archived from the original on ২০০৯-০৫-০৪। উদ্ধৃতি শৈলী রক্ষণাবেক্ষণ: ইউআরএল ফিট নয় (link)

বহিঃসংযোগ
---------

* উইকিমিডিয়া কমন্সে Leaning Tower of Suurhusen সম্পর্কিত মিডিয়া দেখুন।

* গির্জার হোমপেজ
এই নিবন্ধটি মধ্যযুগের আরব গোত্র সম্পর্কে। ইসলামি খিলাফতের জন্য উমাইয়া খিলাফত দেখুন।
**বনু উমাইয়া** (আরবি: بنو أمية) মক্কার কুরাইশ বংশের একটি শাখা গোত্র। এটি উমাইয়া ইবনে আবদ শামস থেকে উৎপত্তি লাভ করেছে। বনু উমাইয়ার সাথে মক্কার আরেক গোত্র বনু হাশিমের দীর্ঘদিনের দ্বন্দ্ব ছিল।

রাশিদুন খিলাফতের পরবর্তী উমাইয়া খিলাফত বনু উমাইয়ার সদস্য সাহাবি মুয়াবিয়া কর্তৃক প্রতিষ্ঠিত হয়।

কুরাইশ গোত্রের প্রকৃত প্রতিষ্ঠাতা ধরা হয় মূলত কুসাই বিন কিলাবকে। তার সময়েই ফিহর ইবনে মালিকের বংশধরেরা একটি একক গোত্র হিসেবে আত্মপ্রকাশ করে। এই কুসাই বিন কিলাবের চার পুত্রসন্তান ছিলেন। যারা হলেন আবদ মানাফ, আবদ দার, আব্দুল উযযা এবং আবদ কুসাই।
আবদ মানাফের চার পুত্রঃ হাশিম,আবদ শামস,
মুত্তালিব এবং নাওফেল। হাশিম হলেন মহানবী সাঃ এর প্রপিতামহ এবং বনু হাশিমের প্রতিষ্ঠাতা। অপরদিকে আবদ শামস হলেন উমাইয়ার পিতা। এই উমাইয়া বিন আবদ শামসই 
হলেন বনু উমাইয়ার আদিপুরুষ।

সদস্য
-----

* উসমান ইবনে আফফান
* আবু সুফিয়ান
* মুয়াবিয়া ইবনে আবু সুফিয়ান
* ইয়াজিদ ইবনে মুয়াবিয়া

আরও দেখুন
---------

* আরবের গোত্র
* বনু আব্বাস
* বনু হাশিম
* উমাইয়া খিলাফত

তথ্যসূত্র
---------

1. ↑  "Banu Hashim - Before the Birth of Islam"। Al-Islam.org। ১০ জুন ২০১১ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।
2. ↑  "Muslim Congress"। Muslim Congress। ২৪ ফেব্রুয়ারি ২০০৮ তারিখে মূল থেকে আর্কাইভ করা। সংগ্রহের তারিখ ১ আগস্ট ২০১৩।
3. ↑  "The Bani Umayyah"। playandlearn.org। সংগ্রহের তারিখ ১ আগস্ট ২০১৩।

| * দে
* স
কুরাইশের শাখাগোত্র |
| --- |
| 
* বনু আবদ আদ-দার
* বনু আবদ শামস
	+ বনু উমাইয়া
* বনু আদি
* বনু হাশিম
* বনু হুসাইস
	+ বনু জুমাহ
	+ বনু সাহম
* বনু মাখজুম
* বনু তাইম
* বনু জুহরাহ

 |
| 

 |
**রাজকুমার চক্রবর্তী**  (ইংরেজি: Rajkumar Chakraborty) (২৯ এপ্রিল, ১৮৯৪ - ১৫ সেপ্টেম্বর , ১৯৭৫) বিশিষ্ট বাঙালি শিক্ষাবিদ ও দেশকর্মী।  বাঙালির ভাষা আন্দোলনের অন্যতম সূচনাকারীও ছিলেন তিনি।

জন্ম ও শিক্ষা জীবন
------------------

রাজকুমার চক্রবর্তীর জন্ম বৃটিশ ভারতের অধুনা বাংলাদেশের নোয়াখালী জেলার সন্দ্বীপে। প্রাথমিক পড়াশোনা সন্দ্বীপে, পরে নোয়াখালি জিলা স্কুল থেকে প্রথম বিভাগে প্রবেশিকা পরীক্ষায় উত্তীর্ণ হন ও সরকারি বৃত্তি পান। উচ্চশিক্ষার্থে কলকাতায় আসেন এবং রিপন কলেজ থেকে প্রথম বিভাগে আই.এ ও পরে ইংরাজীতে অনার্স নিয়ে বি.এ. পাশ করেন। রিপন কলেজে তিনি জাতীয়তাবাদী শিক্ষক  অতুলচন্দ্র সেনের ছাত্র ছিলেন। তার আগেই থেকেই অবশ্য তিনি 'যুগান্তর দল'-এর সাথে যুক্ত হয়েছিলেন। ১৯১৮ খ্রিস্টাব্দে কলকাতা বিশ্ববিদ্যালয় থেকে ইংরাজীতে এম.এ পাশ করেন এবং ১৯১৯ খ্রিস্টাব্দে আইন পাশ করেন।

কর্মজীবন
--------

আইন পাশের পর তিনি প্রথমে সংস্কৃত কলেজে অধ্যাপনা দিয়ে কর্মজীবন শুরু করেন। পরে  বঙ্গবাসী কলেজে ইংরাজীর অধ্যাপক হন। তিনি তার অর্ধশতাব্দীকালের অধ্যাপনা জীবনে প্রায় সবটাই ওই কলেজে কাটিয়েছেন। বাংলার এমন অনেক পরিবারের প্রায় তিন পুরুষই তার ছাত্র ছিলেন।

রাজনৈতিক ক্রিয়াকলাপ
--------------------

অধ্যাপনার পাশাপাশি ১৯২১ খ্রিস্টাব্দে তিনি কংগ্রেসে যোগ দেন। ১৯৩০ খ্রিস্টাব্দে আইন অমান্য আন্দোলন-এ অংশগ্রহণ করে কারাবরণ করেন এবং ১৯৪২ খ্রিস্টাব্দে ভারত ছাড়ো আন্দোলনের অপরাধে কারাবন্দিও হন। দেশ স্বাধীন হলে, অবিভক্ত বাংলার কংগ্রেসী সদস্য হিসাবে তিনি প্রায় পাঁচ বছর পাকিস্তান গণপরিষদের সদস্য থাকেন। সেই সময়ে তিনিই উর্দুর পাশাপাশি বাংলা ভাষাকে পরিষদের সরকারি ভাষার জন্য গণপরিষদে ধীরেন্দ্রনাথ দত্ত উত্থাপিত সংশোধনী প্রস্তাবের পক্ষে জোরালো সওয়াল করেন। তিনি বলেন-

>  উর্দু পাকিস্তানের কোন প্রদেশেরই কথ্য ভাষা নয়। তা হচ্ছে পশ্চিম পাকিস্তানের উপরতলার কিছু সংখ্যক মানুষের ভাষা।..... বাংলাকে আমরা দুই অংশের সাধারণ ভাষা করার জন্য চাপ দিচ্ছি না। আমরা শুধু চাই পরিষদের সরকারি ভাষা হিসাবে বাংলার স্বীকৃতি।"
> 
> 

 তৎকালীন পূর্ব পাকিস্তানে অধুনা বাংলাদেশে ভাষার মত স্পর্শকাতর প্রশ্নে গণপরিষদে ধীরেন্দ্রনাথ দত্ত ও রাজকুমার চক্রবর্তীর ভাষণ অনেকাংশে ভাষা আন্দোলনে জনমত গঠনে সহায়ক হয়েছিল। রাজকুমার চক্রবর্তী পাকিস্তানের গণপরিষদের সদস্য হিসাবে তৎকালীন মুসলিম লীগ সরকার থেকে বিরূপ আচরণের শিকার হন এবং এক পর্যায়ে তিনি ভারতে চলে আসেন  এবং পরিষদীয় কংগ্রেস দলের সম্পাদক হন। তারপরে অবশ্য তিনি মেহনতি মানুষের জন্য নিজেকে পশ্চিমবঙ্গের বামপন্থী আন্দোলনে যুক্ত করেন। তিনি রাজ্য বিধান পরিষদের ও ভারতীয় গণ-পরিষদেরও সদস্য হয়েছিলেন।

অবদান
-----

তিনি শিক্ষাবিদ হিসাবে বহু অবদান রেখে গেছেন। কলকাতা বিশ্ববিদ্যালয়, রামকৃষ্ণ মিশন , ইউনিভার্সিটি ইনস্টিটিউট, সন্দ্বীপ হাতিয়া জনকল্যাণ সমিতি সহ বহু প্রতিষ্ঠানকে আর্থিক সহায়তা প্রদান করেন। তিনি পশ্চিমবঙ্গ কলেজ ও বিশ্ববিদ্যালয় শিক্ষক সমিতির অন্যতম প্রতিষ্ঠাতা ছিলেন। পরে এর সম্পাদক ও সভাপতি ও হন। তা ছাড়াও তিনি বহু বছর  কলকাতা বিশ্ববিদ্যালয়ের সেনেট ও সিন্ডিকেটের সদস্য ছিলেন।

মৃত্যু
------

দুই বাংলার এই বিশিষ্ট ব্যক্তিত্ব ১৯৭৫ খ্রিস্টাব্দের ১৫ ই সেপ্টেম্বর কলকাতায় প্রয়াত হন।

তথ্যসূত্র
---------

1. 1 2 3 4  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৬৪০, আইএসবিএন ৯৭৮-৮১-৭৯৫৫-১৩৫-৬
2. 1 2  "রাজকুমার চক্রবর্তী বিস্মৃত এবং উপেক্ষিত এক ভাষা সৈনিক"। সংগ্রহের তারিখ ২০২১-০৬-১৪।
**বেইজিং ঘোষণাপত্রটি** জাতিসংঘ কর্তৃক ১৯৯৫ সালের ১৫ সেপ্টেম্বর চতুর্থ বিশ্ব নারী সম্মেলন শেষে গৃহীত একটি প্রস্তাব। এটি নারী ও পুরুষের সমতা সংক্রান্ত নীতিমালার একটি সেট প্রবর্তনের জন্য গৃহীত প্রস্তাব।

পাঠ্য
-----

**ঘোষণা**

১। আমরা, মহিলাদের উপর চতুর্থ বিশ্ব সম্মেলনে অংশগ্রহণকারী সরকার,

২। জাতিসংঘ প্রতিষ্ঠার পঞ্চাশতম বার্ষিকীর বছর .১৯৯৫ সালের সেপ্টেম্বরে বেইজিংয়ে এখানে জড়ো হয়েছি,

৩। সমগ্র মানবতার স্বার্থে সর্বত্র সকল নারীর জন্য সমতা, উন্নয়ন ও শান্তির লক্ষ্যে অগ্রসর হতে দৃঢ় প্রতিজ্ঞ,

৪। সর্বত্র সকল নারীর বক্তব্য স্বীকার করা এবং নারীর বৈচিত্র্য এবং তাদের ভূমিকা ও পরিস্থিতির প্রতি খেয়াল রাখা, যেসব নারী পথকে সুগম করে এবং বিশ্বের তরুণদের মধ্যে উপস্থিত আশায় অনুপ্রাণিত হয় তাদের সম্মান করা,

৫। স্বীকার করুন যে গত দশকে নারীদের মর্যাদা কিছু গুরুত্বপূর্ণ ক্ষেত্রে উন্নত হয়েছে কিন্তু সেই অগ্রগতি অসম হয়েছে, নারী ও পুরুষের মধ্যে বৈষম্য অব্যাহত রয়েছে এবং বড় বাধা রয়ে গেছে, যার ফলে সব মানুষের কল্যাণের জন্য মারাত্মক পরিণতি হতে পারে,

৬। এটাও স্বীকার করুন যে এই পরিস্থিতি ক্রমবর্ধমান দারিদ্র্যের কারণে বাড়ছে, যা বিশ্বের সংখ্যাগরিষ্ঠ মানুষের জীবনকে প্রভাবিত করছে, বিশেষ করে নারী ও শিশুদের, যার উৎপত্তি জাতীয় ও আন্তর্জাতিক উভয় ক্ষেত্রেই,

৭। এই সীমাবদ্ধতা ও বাধাগুলি মোকাবেলায় এবং এইভাবে সারা বিশ্বে মহিলাদের অগ্রগতি ও ক্ষমতায়নকে আরও উন্নত করার জন্য নিজেদেরকে নিঃস্বার্থভাবে উত্সর্গ করুন এবং সম্মত হন যে এখনই এবং পরবর্তী শতাব্দীতে আমাদের এগিয়ে নিয়ে যেতে দৃঢ় সংকল্প, আশা, সহযোগিতা ও সংহতির চেতনায় এর জন্য জরুরি পদক্ষেপ প্রয়োজন। 

**আমরা আমাদের প্রতিশ্রুতি পুনরায় নিশ্চিত করি:**

৮। নারী ও পুরুষের সমান অধিকার এবং অন্তর্নিহিত মানবিক মর্যাদা এবং জাতিসংঘের সনদে বর্ণিত অন্যান্য উদ্দেশ্য ও নীতিগুলি, মানবাধিকারের সর্বজনীন ঘোষণাপত্র এবং অন্যান্য আন্তর্জাতিক মানবাধিকার উপকরণের সরঞ্জামের জন্য, বিশেষ করে সকল প্রকারের বিলোপ সংক্রান্ত কনভেনশন নারীর প্রতি বৈষম্য ও শিশু অধিকার সংক্রান্ত কনভেনশন, সেইসাথে নারীর প্রতি সহিংসতা দূরীকরণের ঘোষণাপত্র ও উন্নয়নের অধিকারের ঘোষণা;

৯। সকল মানবাধিকার ও মৌলিক স্বাধীনতার অবিচ্ছেদ্য, অবিচ্ছেদ্য ও অবিভাজ্য অংশ হিসেবে নারী ও কন্যা সন্তানের মানবাধিকারের পূর্ণ বাস্তবায়ন নিশ্চিত করা;

১০। জাতিসংঘের পূর্ববর্তী সম্মেলন ও শীর্ষ সম্মেলনে ঐক্যমত্য ও অগ্রগতির উপর ভিত্তি করে তৈরি করুন - ১৯৮৫ সালে নাইরোবিতে নারীদের উপর, ১৯৯০ সালে নিউইয়র্কে শিশুদের উপর, ১৯৯২ সালে রিও ডি জেনিরোতে পরিবেশ ও উন্নয়ন, ১৯৯৩ সালে ভিয়েনায় মানবাধিকার, জনসংখ্যার উপর এবং ১৯৯৪ সালে কায়রোতে উন্নয়ন এবং ১৯৯৫ সালে কোপেনহেগেনে সামাজিক উন্নয়নে সমতা, উন্নয়ন ও শান্তি অর্জনের লক্ষ্যে;

তথ্যসূত্র
---------

1. ↑  "Paragraph 165(g) of the Beijing Declaration"। *goodmenproject.com*। সংগ্রহের তারিখ ২৩ সেপ্টেম্বর ২০২১।
2. ↑  "Commemorating the Beijing Declaration"। *www.undp.org*। সংগ্রহের তারিখ ২৩ সেপ্টেম্বর ২০২১।
***ইমদাদুল ফাতাওয়া*** (উর্দু: *امداد الفتاوى*‎‎), *ফতোয়ায়ে আশরাফিয়া* নামেও পরিচিত, এটি হানাফি ফিকহের ফতোয়াগুলির একটি সংগ্রহ যা ভারতীয় পণ্ডিত আশরাফ আলী থানভীর দ্বারা সংকলিত হয়েছে, যিনি ইসলামে উদ্ভুত নতুন সমস্যা এবং চ্যালেঞ্জগুলি মোকাবেলা করেছিলেন। বইটি তার উত্তরসূরি ও শিষ্য শফি উসমানি দ্বারা পরিমার্জিত ও সাজানো হয়েছে এবং এতে পবিত্রতা ও প্রার্থনা থেকে শুরু করে কুরআন, হাদিস, সুফিবাদ এবং ধর্মতত্ত্বের ব্যাখ্যা সম্পর্কিত বিষয় রয়েছে। ছয় খণ্ডের বইটিতে বিবাহ, বিবাহবিচ্ছেদ, উত্তরাধিকার, নিষিদ্ধ এবং অনুমোদিত কার্যকলাপ এবং আরও বিভিন্ন বিষয় রয়েছে।

পটভূমি
------

প্রথমদিকে বইটি চারটি খণ্ডের ছিল, তবে পরে বইটির অংশগুলি সাজিয়ে এবং প্রকাশের মাধ্যমে আরও খণ্ড যুক্ত করা হয়।

বিষয়বস্তু
----------

বইটির খণ্ড ১ এর মধ্যে রয়েছে বিশুদ্ধকরণের বই, প্রার্থনার বই, পাঠ ও পাঠের বই এবং দাফনে প্রার্থনার বই৷ খণ্ড ২ অন্তর্ভুক্ত জাকাত এবং দাতব্য বই, রোজা এবং নির্জনতার বই, ইহরামের বই এবং হজের আচার, বিবাহের বই, নিষেধাজ্ঞার বই, বন্ধু এবং অভিভাবকদের বই, বিবাহবিচ্ছেদের বই, শাস্তি এবং প্রতিশোধের বই, বিশ্বাসের বই, দাতব্য বই, প্রতিজ্ঞা বই, আইন বই, এবং মসজিদ। খণ্ড ৩ বিক্রয় বই, সুদ বই, অভিভাবকত্ব বই, আল্লাহর বই, লজ্জা বই, ভাড়া বই, মামলা বই, রায় বই, মধ্যস্থতা বই, রহমত বই, সালিসি বই, অংশীদারিত্ব বই এবং বিভাগ, কৃষি বই, অপরাধ বই, উইলস বই, উত্তরাধিকার বই, পুনর্মিলন বই, এবং ক্ষতি বই। খণ্ড ৪ নিষিদ্ধ এবং অনুমতিগুলির বইটি কভার করে, যা অনুমতিযোগ্য, অগ্রহণযোগ্য, নিন্দনীয় এবং পছন্দসই, পাশাপাশি শিক্ষণ এবং শেখার, অমেধ্য এবং বিশুদ্ধকরণ, হালাল এবং হারাম খাদ্য ও পানীয়, উপহার এবং আমন্ত্রণ সম্পর্কিত নিয়ম, পোশাক, সোনা, রৌপ্য, তামা, এবং লোহা, এবং বিবাহ এবং ব্যভিচার সম্পর্কিত বিষয়গুলি। খণ্ড ৫ এর কুরআন, হাদিস, সুলুক (সুফিবাদ), রুয়া, বিদাত, বিশ্বাস, এবং ধর্মতত্ত্বের ব্যাখ্যা কভার করে। অবশেষে, খণ্ড ৬ এ বিভিন্ন বিষয় যেমন ব্যাকরণ এবং সন্দেহ, মিথ্যা সম্প্রদায়গুলির সাথে বিতর্ক, নতুন দর্শন, কারামাত, সহায়ক বিষয় এবং আরও অনেক কিছু কভার করে৷

তথ্যসূত্র
---------

1. ↑  Ziauddin (১৯৯৬)। *A Study Of Fiqh Literature In Urdu Since 1857 A.D.* (পিডিএফ) (PhD) (ইংরেজি ভাষায়)। India: Aligarh Muslim University। পৃষ্ঠা 146। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Hameed, Abdul (২০১৯)। *Fatwas approach in the Indian subcontinent through books: "Imdad Fatwas" by Mufti Ashraf Ali Al-Thanawy* (PhD) (আরবি ভাষায়)। Pakistan: International Islamic University, Islamabad। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Wasaya, Allah; Dr. Wahid Bakhsh (২০২২-১২-৩০)। "The methodology of inference from "Al-Aadat al-Muhkamat" in "Imdad ul Fatawa""। *Al-Sharq (Journal of Religious Studies)* (ইংরেজি ভাষায়)। **3** (02): 110–121। আইএসএসএন 2710-3692। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Farosh, Hassan; Khan, Abzahir; Adil, Muhammad (২০২২-১২-১৫)। "An Introductory Study of Imdād ul-Fatawā of Hazrat Mulānā Ashraf 'Alī Thānvī: An Analyses:"। *Al-Idah* (ইংরেজি ভাষায়)। **40** (- 2): 269–270। আইএসএসএন 2664-3375। ডিওআই:10.37556/al-idah.040.02.0810। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------

* ইন্টারনেট আর্কাইভে *ইমদাদুল ফাতাওয়া*
**ডেফল** একপ্রকার সপুষ্পক বৃক্ষ। এটি ডাম্বেল, ডেমগোলা (চাকমা ভাষায়) এবং আরুয়াক (গারো ভাষায়) নামে পরিচিত। ইংরেজিতে একে ‘ফলস ম্যাংগোস্টিন’, 'মাংকি ফ্রুট' ‘এগ ফ্রুট’ বা ‘ইয়েলো ম্যাংগোস্টিন’ নামে ডাকা হয়। এর বৈজ্ঞানিক নাম *Garcinia xanthochymus* যা Clusiaceae পরিবারের অন্তর্ভুক্ত। গাছটির আদি নিবাস মালয়েশিয়া।

বিস্তার
-------

ডেফল গাছের আদি নিবাস মালয়েশিয়া। 'Garcinia' গণভুক্ত প্রায় ১৪০ টি প্রজাতি রয়েছে। তার মধ্যে ডেফল প্রজাতিটি হাওয়াই দ্বীপে প্রথম নিয়ে যান Albert Jaeger ১৯০০ সালে।  বাংলাদেশের সিলেট, পার্বত্য চট্টগ্রাম ও কক্সবাজারের বনাঞ্চলে ডেফল গাছ দেখা যায়। বাংলাদেশে একসময় প্রচুর ডেফল গাছ দেখা যেত, তবে বর্তমানে এর ব্যাপকতা লোপ পেয়েছে। ক্রান্তীয় ও উপক্রান্তীয় অঞ্চলে সহজেই এই গাছ জন্মানো সম্ভব। রোদেলা ও ছায়াময় উভয় জায়গাতেই এই গাছ জন্মে। এটি অনাবৃষ্টি সহনশীল।

বর্ণনা
------

ডেফল গাছ সাড়ে চার থেকে সাড়ে সাত মিটার লম্বা হয়ে থাকে। এর পাতা উজ্জ্বল সবুজ, চকচকে, লম্বাটে বল্লমাকার, কিনারা খাঁজকাটা ও আগা সূঁচালো, ২০-২৪ সেমি লম্বা। এর ফুল সাদা, ১৯ মিমি ব্যাসবিশিষ্ট। ফুল ফোটে মার্চ থেকে মে মাসে। ফল মাঝারি আকারের আপেলের সমান; ৮-১০ সেমি পর্যন্ত লম্বা হতে পারে। ফলটি মসৃণ, অগ্রভাগ সূঁচালো, এবং কিছুটা বাঁকানো; কাঁচা অবস্থায় সবুজ এবং পাকলে গাঢ় হলুদ রঙের হয়।  শীতকালে গাছে যখন পাতা ঝরে যায়, তখন ফল পাকতে শুরু করে। এই ফলের শাঁস সুগন্ধযুক্ত ও রসালো। ভেতরে এক বা একাধিক বীজ থাকে। ফলের স্বাদ টক-মিষ্টি। ডেফল গাছে প্রচুর ফল হয়। এতে যখন ফল হয়, তখন দেখতে খুবই সুন্দর দেখায়।

ডেফল গাছ
কাঁচা ডেফল
ডেফল ফুলের কুঁড়ি

ব্যবহার
-------

দক্ষিণ পূর্ব এশিয়াতে ডেফল চাষ করা হয় এর ফলের জন্য। পাকা ডেফল অত্যন্ত টক। এটি দিয়ে জ্যাম, জেলি, আচার, জুস, সস, চাটনি, টক ডাল এবং তরকারি তৈরি করা হয়। যদিও পাকা ডেফল থেকে এর বীজ ও খোসা আলাদা করা একটু সময় সাপেক্ষ। সিলেটের বাজারে কাঁচা ডেফল বিক্রি হয়; সেখানে টক বা ডাল রান্নায় এটি ব্যাপকভাবে ব্যবহৃত হয়। বানর ও অন্যান্য পশু-পাখিরাও ডেফল খেয়ে থাকে। ডেফল গাছে পার্পল-ম্যাঙ্গোস্টিনের (*Garcinia mangostana*) কলম দেয়া যায়। এভাবে একই গাছে ডেফল ও ম্যাঙ্গোস্টিন উভয় ফল উৎপাদন করা যায়। শুকনো ডেফল ফলের নির্যাসকে gamboge বলা হয় যা থেকে জলরং বানানো হয়। ডেফল -এর ভেষজ গুণও রয়েছে। ডেফল থেকে xanthone নামক রাসায়নিক পদার্থ সংগ্রহ করা হয় যার মধ্যে এন্টিবায়োটিক এবং এন্টি-ম্যালেরিয়াল গুণ আছে বলে ধারণা করা হয়। ভেষজ চিকিৎসায় এর অনেক ব্যবহার হয়ে থাকে।

রাসায়নিক উপাদান
----------------

ডেফল ফল থেকে নিম্নোক্ত রাসায়নিক উপাদানসমূহ পাওয়া যায় (Rastogi & Mehrotra, 1993):

* Xanthochymol
* isoxanthochymol
* cambogin
* volkensiflavone
* morelloflavone
* biflavones GB-1 and GB-1a
* maclurin
* 1,5-dihydroxyxanthone
* 1,7-dihydroxyxanthone

তথ্যসূত্র
---------

1. 1 2 3 4  "সংরক্ষণাগারভুক্ত অনুলিপি"। ১৩ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১ সেপ্টেম্বর ২০১৪।
2. ↑  মৃত্যুঞ্জয় রায়, লেখক; *দিব্য প্রকাশ ; বাংলার বিচিত্র ফল*; ফেব্রুয়ারি, ২০০৭; পৃষ্ঠা-১৪৯-৫০, আইএসবিএন ৯৮৪-৪৮৩-২৬৬-৭
3. 1 2
4. 1 2  YELLOW MANGOSTEEN Garcinia zanthochymus-
5. ↑  'টক-মিষ্টি স্বাদের ডেফল'- মোকারম হোসেন | তারিখ: ২২-০৪-২০১২;   ওয়েব্যাক মেশিনে আর্কাইভকৃত ১২ জুন ২০১৬ তারিখে

উইকিপ্রজাতিতে-এ বিষয় সম্পর্কিত তথ্য রয়েছে: ***Garcinia xanthochymus***

উইকিমিডিয়া কমন্সে **ডেফল** সংক্রান্ত মিডিয়া রয়েছে।
দ্য ***ঢাকা নিউজ*** (*ইংরেজি: Dacca News*) ছিল পূর্ববঙ্গ থেকে প্রকাশিত প্রথম ইংরেজি পত্রিকা। এটি একটি সাপ্তাহিক ইংরেজি সংবাদপত্র ছিল। ১৮৫৬ সালের ১৮ এপ্রিল এটি প্রথম প্রকাশিত হয়। পত্রিকাটি ঢাকা প্রেস থেকে প্রকাশিত হতো, যার মালিকানা ছিল ইংরেজ, আর্মেনি এবং কাশ্মীরি সম্প্রদায়ের কয়েকজনের। এই পত্রিকাটির সম্পাদক ছিলেন আলেকজান্ডার ফর্বেস। তিনি ছিলেন একজন স্কটিশ নাগরিক।

ইতিহাস এবং বিবরণ
----------------

*ঢাকা নিউজ* পত্রিকাটি প্রতি শনিবার প্রকাশিত হতো। পত্রিকার অধিকাংশ খবরের বিষয় ছিল নীলচাষ ও নীলকর সংক্রান্ত। তাছাড়া চিঠিপত্র ও কিছু আঞ্চলিক কিছু খবরও থাকত। *ঢাকা নিউজ*-এর প্রতিসংখ্যার মূল্য ছিল দুআনা বা বার্ষিক চাঁদার হার আড়াই টাকা করে। শুরুতে পত্রিকাটি ছিল ১ পৃষ্ঠার। পরে এটি বৃদ্ধি পেয়ে প্রথমে ৪ পৃষ্ঠা এবং আরও পরে ৮ পৃষ্ঠা হয়। এর সঙ্গে নিয়মিত ক্রোড়পত্র বের হতো। যার মুখ্য বিষয় ছিল চলতি বাজারদর। ঢাকা প্রেস থেকে পত্রিকাটি ছাপা হতো। ১৮৫৮ সালের ৩০ অক্টোবর পত্রিকা প্রকাশের ব্যবস্থাপনায় পরিবর্তন হয় এবং তেরো বছর প্রকাশনার পর ১৮৬৯ সালে এটি বন্ধ হয়ে যায়। কিছু কিছু ইতিহাসবিদ বলেছেন যে *ঢাকা নিউজ* পরবর্তীতে এর নাম পরিবর্তন করে *বেঙ্গল টাইমস* নামে প্রকাশনা শুরু করে। *ঢাকা নিউজ*-এর সম্পাদক আলেকজান্ডার ফর্বেস পরবর্তীতে এই পত্রিকা ছেড়ে কলকাতার *হরকরা* পত্রিকার সম্পাদক হন। *ঢাকা নিউজ* পত্রিকাটি বরাবর নীলকরদের সমর্থন করত এবং তাদের স্বার্থ রক্ষা করে চলত। এর শিরোনামে এক সময় *প্লান্টার্স জার্নাল* কথাটিও ব্যবহৃত হতো।

আরও দেখুন
---------

* ঢাকার মুদ্রণ ও প্রকাশনার ইতিহাস

তথ্যসুত্র
---------

1. 1 2  মামুন, মুনতাসীর। *ঢাকা: স্মৃতি-বিস্মৃতির নগরী*। অনন্যা। পৃষ্ঠা ১১৭। আইএসবিএন 9844121043।
2. 1 2  সালাম, শেখ আব্দুস। "Newspapers of Dhaka : Then and Now" (ইংরেজি ভাষায়)। ৬ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৭।
3. ↑  মুনতাসীর মামুন (২০১২)। "ঢাকা নিউজ, দি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
4. ↑  মামুন, মুনতাসীর (১৯৯৩)। *ঢাকা: স্মৃতি-বিস্মৃতির নগরী* (দ্বিতীয় সংস্করণ)। পৃষ্ঠা ৮৭–৮৮। আইএসবিএন 9840728202। ওসিএলসি 30518044।
5. ↑  "ঢাকার প্রথম পত্রিকা 'দ্য ঢাকা নিউজ'"। আমরা ঢাকা। সংগ্রহের তারিখ ১৪ এপ্রিল ২০২৩।
**চৈতন্যমঙ্গল** একটি কাব্যশ্রেণী যা চৈতন্য মহাপ্রভুর জীবন ও আদর্শ ঘিরে রচিত। চৈতন্যদেবের জীবন ও লীলা বিষয়ক এ কাব্যধারা মধ্যযুগীয় বাংলা ভাষা ও সাহিত্যের বিকাশে এক গুরুত্বপূর্ণ ভূমিকা পালন করে। এর মধ্য দিয়েই বাংলা সাহিত্যে প্রথম তথ্যানুসৃতি ও ইতিহাস-চেতনার উন্মেষ ঘটে। চৈতন্যমঙ্গল জাতীয় কাব্য প্রথম রচিত হয় সংস্কৃত ভাষায়। উল্লেখযোগ্য গ্রন্থগুলি হলো মুরারি গুপ্ত বিরচিত কাব্য *শ্রীকৃষ্ণ চৈতন্যচরিতামৃত* এবং কবিকর্ণপুরের নাটক চৈতন্যচন্দ্রোদয় ও মহাকাব্য চৈতন্যচরিতামৃত। বাংলা ভাষায় প্রথম প্রকাশিত চৈতন্যমঙ্গল গ্রন্থ হলো বৃন্দাবন দাসে বিরচিত চৈতন্যভাগবত । এটি "চৈতন্যমঙ্গল" নামেও বহুল পরিচিত। শ্রীমদ্ভাগবত-এ বর্ণিত কৃষ্ণলীলা অনুকরণক্রমে চৈতন্যলীলা অর্থাৎ চৈতন্যজীবনের প্রথমার্ধ সরস আখ্যায়িকারূপে এ গ্রন্থে বর্ণিত। হয়েছে। প্রাক-চৈতন্য নবদ্বীপের ধর্মীয় ও সমাজজীবন এবং তৎকালীন মুসলিম শাসন সম্পর্কে এতে কিছু বর্ণনা পাওয়া যায়। পরবর্তী কালে *চৈতন্যমঙ্গল* নামে চৈতন্যদেবের জীবনীকাব্য রচনা করেন যৌথভাবে জয়ানন্দ ও লোচনদাস।

তথ্যসূত্র
---------

1. ↑  "সানডড ইন্ডিয়ান তথ্যতীর্থ"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ মে ২০১৪।
**ক্লাউডিও পল ক্যানিগিয়া** (স্পেনীয়: Claudio Caniggia; জন্ম ৯ই জানুয়ারি, ১৯৬৭) (বাংলাভাষী সংবাদ মাধ্যমে **ক্যানিজিয়া** নামটি প্রচলিত) একজন আর্জেন্টিনার প্রাক্তন পেশাদার ফুটবলার যিনি ফরোয়ার্ড বা উইঙ্গার হিসেবে খেলেন। ক্যানিগিয়া আর্জেন্টিনা জাতীয় দলের হয়ে ৫০ বার খেলেছেন। তিনি তিনটি বিশ্বকাপে উপস্থিত ছিলেন, এবং উভয় প্রতিদ্বন্দ্বী ক্লাব রিভার প্লেট এবং বোকা জুনিয়র্সের সদস্য ছিলেন।

১৯৯০ ফিফা বিশ্বকাপে ক্যানিগিয়া আর্জেন্টিনাকে ফাইনালে পৌঁছাতে সাহায্য করার জন্য দুটি গোল করেছিল কিন্তু পশ্চিম জার্মানির বিপক্ষে ফাইনালের জন্য তাকে স্থগিত করা হয়েছিল। কারণ ক্যানিগিয়াকে সোভিয়েত ইউনিয়নের বিরুদ্ধে দলের দ্বিতীয় প্রথম রাউন্ডের ম্যাচে হলুদ কার্ড দিয়ে তাকে সতর্ক করা হয়েছিল এবং তারপরে ইচ্ছাকৃতভাবে হাত দিয়ে বল ধরার জন্য ইতালির বিপক্ষে আরেকটি হলুদ কার্ড পেয়েছিলেন, যা তাকে ফাইনালের জন্য স্থগিত করেছিল। তাকে রোমের স্ট্যান্ড থেকে তার দল এবং পশ্চিম জার্মানির মধ্যে ফাইনাল ম্যাচটি দেখতে হয়েছিল , যেখানে আর্জেন্টিনা ১-০ গোলে হেরেছিল। ফাইনালে আর্জেন্টিনার বিপক্ষে ৮৫ তম মিনিটের পেনাল্টি কিক থেকে পশ্চিম জার্মানির হয়ে জয়ী গোল করেন আন্দ্রেয়াস ব্রেহমে; শিরোপা তুলে নেয় পশ্চিম জার্মানি।

১৯৯১ সালের কোপা আমেরিকা জুড়ে ক্যানিগিয়া তার আধিপত্য জাহির করেছিলেন এবং যুক্তিযুক্তভাবে সবচেয়ে গতিশীল খেলোয়াড় ছিলেন। আর্জেন্টিনা শিরোপা জিতে টুর্নামেন্টে তিনি দুটি গোল করেন এবং চারটি গোলে সহায়তা (অ্যাসিস্ট) করেন। তিনি আর্জেন্টিনাকে ১৯৯২ কনফেডারেশন্স কাপ জিততেও সাহায্য করেছিলেন , যেখানে তিনি ফাইনালে নিজেই একটি গোল করেছিলেন। ১৯৯৩ সালের ফেব্রুয়ারিতে, মার দেল প্লাটাতে অনুষ্ঠিত কনমেবল-উয়েফা চ্যাম্পিয়ন্স কাপে আর্জেন্টিনা এবং ডেনমার্কের বিরুদ্ধে একটি গোল করে ১-১ গোলে ম্যাচটি টাই করেন। শেষ পর্যন্ত পেনাল্টিতে জয় পায় আর্জেন্টিনা।

ক্যানিগিয়া ১৯৯৪ ফিফা বিশ্বকাপে নাইজেরিয়ার বিরুদ্ধে প্রথম রাউন্ডের ম্যাচে দুটি গোল করেছিলেন।

রিভার প্লেট এবং বোকা জুনিয়র্সের হয়ে উপস্থিত হওয়ার পাশাপাশি, তার অন্যান্য ক্লাবগুলির মধ্যে রয়েছে আটলান্টা, বেনফিকা, ডান্ডি এবং রেঞ্জার্স। তার পুরো ক্যারিয়ারে তিনি আর্জেন্টিনা, ইতালি, পর্তুগাল, স্কটল্যান্ড এবং কাতারের ক্লাবের হয়ে খেলেছেন।

তথ্যসূত্র
---------

1. ↑  rsssf: Argentina record international footballers
রাবণ কর্তৃক জটায়ুর পক্ষচ্ছেদন, রাজা রবি বর্মা অঙ্কিত চিত্র
রাম, সীতা ও লক্ষ্মণ দক্ষিণ দিকে যাত্রা করেন। গোদাবরী নদীর তীরে পঞ্চবটী বনে কুটির নির্মাণ করে সেখানেই বসবাস করতে থাকেন তারা। একদিন রাবণের ভগিনী সুর্পনখা সেই বনে ভ্রমণ করতে করতে রাম ও লক্ষ্মণের সাক্ষাৎ পেলেন। সুর্পনখা সুন্দরী রমণীর ছদ্মবেশে রাম ও লক্ষ্মণকে প্রলুব্ধ করতে গিয়ে ব্যর্থ হলেন। তখন ক্রোধে অন্ধ হয়ে সীতাকে ভক্ষণ করতে গেলে লক্ষ্মণ খড়্গাঘাতে সুর্পনখার নাসিকা ও কর্ণ ছেদন করলেন। সুর্পনখার অপর রাক্ষস ভ্রাতা খর এই সংবাদ পেয়ে সসৈন্যে রাম ও লক্ষ্মণকে আক্রমণ করলেন। কিন্তু রাম সসৈন্যেই বধ করলেন খরকে।

রাবণ এই সংবাদ পেয়ে ভগিনীর অপমানের প্রতিশোধ কল্পে সীতাকে অপহরণ করার পরিকল্পনা করলেন। এই কাজে তাকে সাহায্য করলেন মারীচ নামে এক মায়াবী রাক্ষস। মারীচ স্বর্ণমৃগের ছদ্মবেশ ধরে সীতার দৃষ্টি আকর্ষণ করলেন। হরিণটির রূপে মোহিত হয়ে তিনি রামের নিকট হরিণটি প্রার্থনা করে বসলেন। হরিণটিকে ধরতে গেলেন রাম। খানিকবাদে তিনি শুনতে পেলেন, রাম আর্তচিৎকার করছেন। আসলে মায়াবী মারীচ রামের কণ্ঠ নকল করে আর্তনাদ করেছিল। ভীত হয়ে সীতা লক্ষ্মণকে রামের সন্ধানে যেতে অণুরোধ করলেন। রাম যে অপরাজেয় সে কথা লক্ষ্মণ সীতাকে বারংবার বোঝাতে চাইলেন। কিন্তু সীতা সে কথায় কর্ণপাত করলেন না। অবশেষে কুটিরের চারিদিকে একটি গণ্ডী কেটে সীতাকে সেই গণ্ডীর বাইরে যেতে নিষেধ করে লক্ষ্মণ গেলেন রামের সন্ধানে। রাবণ এই সুযোগের অপেক্ষাতেই ছিলেন। তিনি ঋষির ছদ্মবেশে এসে সীতার নিকট ভিক্ষা প্রার্থনা করলেন। রাবণের ছলনা বুঝতে পেরে সীতা গণ্ডীর বাইরে এসে তাকে ভিক্ষা দিতে গেলে দোষ্ট রাবণ বলপূর্বক সীতাকে অপহরণ করে নিজ রথে তুলে নিলেন।

জটায়ু নামে একটি শকুন জাতীয় রামভক্ত পক্ষী সীতার অপহরণ দেখতে পেয়ে সীতাকে উদ্ধার করতে গিয়ে রাবণের হাতে গুরুতর আহত এবং ভূপাতিত হল। রাবণ সীতাকে অপহরণ করে নিয়ে গিয়ে লঙ্কায় অশোক কানন নামক বনে নজরবন্দী করে একদল চেড়ীর (রাক্ষসী) তত্ত্বাবধানে রাখলেন। তিনি সীতাকে বিবাহ করতে চাইলেন। কিন্তু রামের প্রতি নিবেদিতপ্রাণা সীতা সেই কুপ্রস্তাব ঘৃণাভরে প্রত্যাখ্যান করলেন। এদিকে রাম ও লক্ষ্মণ মৃত্যুপথযাত্রী জটায়ুর কাছে সীতাহরণের সংবাদ পেলেন এবং অবিলম্বে সীতাকে উদ্ধার করার জন্য যাত্রা করলেন। যাত্রাপথে শবরী নামে এক বৃদ্ধা তপস্বিনী তাদের সুগ্রীব ও হনুমানের সাহায্য নেওয়ার পরামর্শ দিলেন।

তথ্যসূত্র
---------

1. 1 2  Goldman 1990, p.9
2. ↑  William Buck ও Van Nooten 2000, p.166-168
3. ↑  Keshavadas 1988, pp.112-115
4. ↑  Keshavadas 1988, pp.121-123
5. ↑  William Buck ও Van Nooten 2000, p.183-184
ফুজি মানদণ্ড পদ্ধতি (JAXA দ্বারা প্রদান করা)
**ফুজি** একটি মহাকাশযান ছিল, যেটি ২০০১ সালে জাপানের জাতীয় মহাকাশ উন্নয়ন সংস্থা (নাসডা) দ্বারা প্রস্তাব করা হয়েছিল। কিন্তু পরবর্তীতে ফুজি নকশাটি গৃহীত হয়নি।

পটভূমি
------

২০০১ সালের আগে জাপানে মানব মহাকাশযান মার্কিন যুক্তরাষ্ট্রের স্পেস শাটল প্রোগ্রামের উপর নির্ভর করেছিল এবং মহাকাশযানের স্বাধীন উন্নয়নকে স্বল্প থেকে মধ্যম পর্যায়ের লক্ষ্য হিসাবে গৃহীত করা হয়নি। পরিবর্তে, NASDA মার্কিন যুক্তরাষ্ট্রের স্পেস শাটল এবং HOPE -এর মতো ডানাযুক্ত পুনর্ব্যবহারযোগ্য লঞ্চ সিস্টেম ব্যবহারের সুপারিশ করার সিদ্ধান্ত নিয়েছে।

যাইহোক, জাপানি সরকার তাদের মহাকাশ অনুসন্ধান প্রচেষ্টাকে জাপান এয়ারোস্পেস এক্সপ্লোরেশন এজেন্সি (JAXA) এর অধীনে পুনর্বিন্যাসের পর, ফুজি মহাকাশ মিশনের জন্য একটি প্রার্থী হিসাবে প্রস্তাব করা হয়েছিল। ২০০৩ সালে স্পেস শাটল কলম্বিয়া দুর্ঘটনা পুনর্ব্যবহারযোগ্য সিস্টেমগুলির সুরক্ষা সম্পর্কেও প্রশ্ন তুলেছে এবং JAXA মনে করেছে যে ফুজি নকশা, একটি ডিস্পোজেবল ক্যাপসুলের উপর নির্ভর করে, আট বছরের অপেক্ষাকৃত কম সময়ে বিকাশ করা সম্ভব হবে।

নকশা
----

ফুজির প্রস্তাবিত নকশা ছিল একটি মডুলার স্পেসক্রাফ্ট (জেমিনি, অ্যাপোলো এবং সোয়ুজ স্পেসক্রাফ্টের মতো), বিভিন্ন কনফিগারেশন ভিন্ন ভূমিকা পূরণ করে।

### ন্যূনতম সিস্টেম

ফুজির ন্যূনতম সিস্টেম কনফিগারেশনটি মূলত 24 ঘন্টার মানব মহাকাশযান সহ্যক্ষমতার সাথে একটি পুনঃপ্রবেশ ক্যাপসুল ছিল। এটি প্রকল্পের প্রাথমিক পর্যায়ে উন্নয়নের জন্য নির্ধারিত ছিল। এই ন্যূনতম সিস্টেমটিকে কোর মডিউল (CM) বলা হত, এবং এটি একটি শঙ্কু আকৃতির মডিউল হওয়ার কথা ছিল যার ব্যাস 3.7 মিটার, মোট ওজন 3 টন বা তার কম, এবং তিনজনের ক্রুদের জন্য জায়গা ছিল। এতে অবস্থান নিয়ন্ত্রণের জন্য থ্রাস্টার এবং একটি রকেট ইঞ্জিন থাকবে যা সামান্য পরিমাণে থ্রাস্ট উৎপাদন করতে সক্ষম। লক্ষ্যমাত্রা উত্পাদন খরচ প্রতিটি প্রায় 800 মিলিয়ন ইয়েন হতে হবে।

### স্ট্যান্ডার্ড সিস্টেম

স্ট্যান্ডার্ড সিস্টেমটি এক মাসের মেয়াদে উড়ান এবং চন্দ্রকক্ষে প্রবেশের উপযোগী হিসাবে ডিজাইন করা হয়েছিল। এই সিস্টেমটিতে ন্যূনতম সিস্টেম এবং দুটি অতিরিক্ত মডিউল, একটি এক্সপানশন মডিউল (ইএম) এবং একটি প্রপালশন মডিউল (পিএম) অন্তর্ভুক্ত থাকবে। ইএমকে দীর্ঘমেয়াদী মহাকাশযানের জন্য একটি বাসস্থান হিসাবে কল্পনা করা হয়েছিল, যা প্রায় সয়ুজ মহাকাশযানের অরবিটাল মডিউল (ওএম) এর উদ্দেশ্যের সাথে সাদৃশ্যপূর্ণ। পিএম-এর রকেট ইঞ্জিন ছিল কক্ষপথ পরিবর্তন সহজ করার জন্য, এবং বিদ্যুৎ উৎপাদনের জন্য একটি সোলার সেল প্যাডেল ছিল।

### অর্থনীতি ব্যবস্থা

স্পেস ভ্রমনের খরচ কমাতে অর্থনীতি ব্যবস্থার নকশা করা হয়েছিল এবং এটি মিনিমাম সিস্টেমের উপর ভিত্তি করে তৈরি হয়েছিল।স্পেস ভ্রমনের খরচ কমাতে অর্থনীতি ব্যবস্থার নকশা করা হয়েছিল এবং এটি মিনিমাম সিস্টেমের উপর ভিত্তি করে তৈরি হয়েছিল।এই সিস্টেমটি একটি পাইলট এবং চারজন যাত্রী বহন করতে সক্ষম একটি সিএমের কম খরচের সংস্করণ হতে পারে।

### অতিরিক্ত মডিউল

স্পেস ল্যাবরেটরি মডিউল, রোবোটিক আর্ম মডিউল এবং একটি ফোলা সিম্পল লাইফ সাপোর্ট মডিউল সহ অতিরিক্ত মডিউলগুলি পরিকল্পনা করা হয়েছিল।

তথ্যসূত্র
---------
**গাউছুল আযম শাহ আলী রজা প্রকাশ কানু শাহ (রাহঃ)** ১৮শ শতকের বাঙালি কবি। তিনি পদাবলী এবং সুফি ভাবধারায় কাব্য রচনা করেন। সুফি সাধনায় সিদ্ধ হবার কারণে আলী রজা সাধারণের নিকট **কানু ফকির** হিসেবে পরিচিত ছিলেন। তিনি আটারো শতকের শ্রেষ্ট কবি বলে আনোয়ারা থানায় বেশ পরিচিত একটা নাম। জ্ঞান সাগর গ্রন্থটি বাংলাদেশ-কলকাতা দুই দেশের মানুষের কাছে সম্পদ হিসাবে মনে করে। কবি ছাড়াও ওনি প্রসিদ্ধ আউলিয়া। ওনার খলিফা সংখ্যা ৩০০ জনের অধিক। চট্টগ্রামের আনোয়ারা থানায় ওশখাইন গ্রামে ওনার মাজার শরীফ। সৈয়দ সুলতান (রাহঃ) ও শাহ আলী (রাহঃ) কে বিষুর সৃষ্টির প্রতিক ধরা হয়। প্রতিবছর ১৪ই জানুয়ারী ওনার মহান ওরুশ ও বিষু দিবস হিসাবে অনুষ্ঠিত হয়। বিষু একটি আধ্যাত্মিক বিষয়,এটি তরিকতের ভাইদের মধ্যে গুপ্ত থাকে। বিষু (হায়াত-মউত ও ভবিষ্যত) চিন্তাশক্তির একটি পথ। এই কঠিন পথ আধ্যাত্মিক শিক্ষা ব্যতীত অর্জন সম্ভব নয়।

সংক্ষিপ্ত জীবনী
---------------

তার জন্ম চট্টগ্রাম জেলার আনোয়ারা উপজেলার ওশখাইন গ্রামে। তার পিতার নাম মোহাম্মদ সাছি,মাতার নাম পরাণ বিবি। গণ্দ্রব্য জোয়ার বা ওসখাইন গ্রামে আলী রজার সময়ে উচ্চ শিক্ষা লাভ করার মতো কোন শিক্ষা প্রতিষ্ঠান বা ব্যবস্থা ছিল না। ফলে প্রাথমিক ধর্মীয় শিক্ষাদি প্রদানের পর আলী রজাকে তার পিতা-মাতা বর্তমান চাঁদপুর জেলার হাজীগঞ্জের শাহ্ আলীউদ্দিন-এর পুত্র শাহ্ কেয়ামুদ্দিন-এর কাছে উপযুক্ত শিক্ষা অর্জনের জন্য দিয়ে দেন। আলী রজা নিজের কুড়ি বৎসর বয়স পূর্ণ হওয়া পর্যস্ত তার কাছে নানা বিষয়ে জ্ঞান আহরণ করেন। বাংলা, আরবি, ফারসি, দেবনাগরী উত্তমভাবে তিনি আয়ত্ত করেছিলেন তার কাছেই। আলী রজা ১৭৯১ খ্রিষ্টাব্দে প্রথম স্ত্রীর মৃত্যুর পরে দ্বিতীয় স্ত্রী আকিম বিবিকে গ্রহণ করেন। তার সন্তানদের নাম এর্সাদউল্লা, আমিনউল্লা, শুকুরা বিবি, সর্ফতউল্লা, মনিরউল্লা ও আবদুল খালেক। তাঁর বিখ্যাত গ্রন্থ "জ্ঞানসাগর" তার আওলাদদের মাঝে সংরক্ষিত আছে। এঁদের মধ্যে এর্সাদউল্লা ও সর্ফতউল্লা ছিলেন কবি ও সঙ্গীতজ্ঞ।

সাহিত্য কর্ম
------------

*সিরাজ কুলুব*, *জ্ঞানসাগর*, *আগম*, *ধ্যানমালা*, *যোগকালন্দর* এবং *ষট্‌চক্রভেদ* তার উল্লেখযোগ্য সাহিত্য কর্ম। আলী রজা অনেক পদ ও রচনা করেছিলেন। ড. আহমদ শরীফ কর্তৃক সম্পাদিত *মুসলিম কবির পদসাহিত্য* গ্রন্থে তার বত্রিশটি পদ সংকলিত হয়েছে।

বহিঃসংযোগ
---------

* 

বাংলাপিডিয়া

তথ্যসূত্র
---------

1. ↑  শামসুল আরেফীন। *বাঙলাদেশের লোককবি ও লোকসাহিত্য*। বলাকা প্রকাশন। পৃষ্ঠা ৯–১২।
2. ↑  "আলী রজা"। *বাংলাপিডিয়া*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জয়সলমের** (হিন্দি: जैसलमेर, প্রতিবর্ণীকৃত: *জেসালমের*, উচ্চারণⓘ) হল ভারতের রাজস্থান রাজ্যের জয়সলমের জেলার সদর শহর এবং থর মরুভূমি অঞ্চলের গুরুত্বপূর্ণ পর্যটন কেন্দ্র।

ভূগোল ও জলবায়ু
---------------

শহরটির অবস্থানের অক্ষাংশ ও দ্রাঘিমাংশ হল ২৬°৫৫′ উত্তর ৭০°৫৪′ পূর্ব﻿ / ﻿২৬.৯২° উত্তর ৭০.৯° পূর্ব﻿ / 26.92; 70.9। সমুদ্র সমতল হতে এর গড় উচ্চতা হল ২২৯ মিটার (৭৫১ ফুট)।

সর্বাধিক **গ্রীষ্ম তাপমাত্রা** প্রায় 41.6 ° সে (106.9 ° ফারেনহাইট) যখন ন্যূনতম 25 ° সে (77 ° ফারেনহাইট) হয়।

সর্বাধিক **শীতকালে তাপমাত্রা** প্রায় 23.6 ° সে (74.5 ° ফা) সাধারণত হয় এবং সর্বনিম্ন 7.9 ° সে (46,2 ° ফারেনহাইট) হয়।

**গড় বৃষ্টিপাত** 209,5 মিলিমিটার (8.25)।

সর্বোচ্চ রেকর্ড তাপমাত্রা 48,0 ° সেলসিয়াস (118.4 ° ফারেনহাইট) ছিল ; সর্বনিম্ন তাপমাত্রা -5,9 ° সেলসিয়াস (21.4 ডিগ্রী ফারেনহাইট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে জয়সালমের শহরের জনসংখ্যা হল ৫৮,২৮৬ জন। এর মধ্যে পুরুষ ৫৭% এবং নারী ৪৩%।

এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫০%। সারা ভারতের সাক্ষরতার হার ৫৯.৫%, তার চাইতে জয়সালমের এর সাক্ষরতার হার বেশি।

এই শহরের জনসংখ্যার ১৬% হল ৬ বছর বা তার কম বয়সী।

গ্যালারি
--------

* View from Jaisalmer FortView from Jaisalmer Fort
* Old cityOld city
* Painted house in old cityPainted house in old city
* Gate to Jaisalmer FortGate to Jaisalmer Fort
* Fort palaceFort palace
* Cow opening doorCow opening door
* Patwon Ki haveliPatwon Ki haveli
* Lake GadsisarLake Gadsisar
* দুর্গ হতে জয়সলমের শহরের রাতের দৃশ্যদুর্গ হতে জয়সলমের শহরের রাতের দৃশ্য

তথ্যসূত্র
---------

1. ↑  "Jaisalmer"। *Falling Rain Genomics, Inc* (ইংরেজি ভাষায়)। সংগ্রহের তারিখ জানুয়ারি ২৫, ২০০৭।
2. ↑  "ভারতের ২০০১ সালের আদমশুমারি" (ইংরেজি ভাষায়)। ১৬ জুন ২০০৪ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০০৭।

|  |  |
| --- | --- |
|  | *এই নিবন্ধটি ভারতের রাজস্থান রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
**সাঁড়া মাড়োয়ারী উচ্চ বিদ্যালয়** পাবনা জেলার ঈশ্বরদীতে অবস্থিত। বিদ্যালয়টি ১৯১৭ সালে প্রতিষ্ঠিত হয়। বিদ্যালয়টিতে ষষ্ঠ শ্রেণী থেকে দশম শ্রেণী পর্যন্ত পড়ানো হয়। এছাড়া বিদ্যালয়ের কলেজ শাখায় একাদশ ও দ্বাদশ শ্রেণী পড়ানো হয়।

ইতিহাস
------

১৯১৭ সালে মাড়োয়ারী সম্প্রদায়ের হরি প্রসাদ ঝুনঝুনওয়ালা পদ্মা নদীর তীরে "সাঁড়া" নামক অঞ্চলে সাঁড়া মাড়োয়ারী উচ্চ বিদ্যালয়টি প্রথম প্রতিষ্ঠা করেন। নদী ভাঙনের আশঙ্কায় বিদ্যালয়টির স্থানান্তরিত করে ঈশ্বরদী শহরে নিয়ে আসা হয়। প্রতিষ্ঠানের অঞ্চল "সাঁড়া" ও প্রতিষ্ঠাতার সম্প্রদায় "মাড়োয়ারী" মিলিয়ে বিদ্যালয়টির নাম রাখা হয় সাঁড়া মাড়োয়ারী উচ্চ বিদ্যালয়। বিদ্যালয়টির প্রতিষ্ঠাকালীন প্রধান শিক্ষক ছিলেন বিদ্যাধর দাসগুপ্ত।

স্বাধীনতা সংগ্রামে অবদান
------------------------

১৯৫২'র ভাষা আন্দোলন, ১৯৬২’র ছাত্র আন্দোলন, ১৯৬৬’র ছয়দফার আন্দোলন, ১৯৬৯’র গণঅভ্যুত্থান এবং ১৯৭১ সালের মুক্তিযুদ্ধে এই বিদ্যালয়ের ছাত্ররা ছিল অগ্রগামী। ১৯৬৪ সালে ফিল্ড মার্শাল আইয়ুব খান এখানে জনসভার আয়োজন করেন। বিদ্যালয়ের শিক্ষার্থীদের প্রতিবাদে সেই জনসভা ভণ্ডুল হয়ে গিয়েছিল।

সংক্ষিপ্ত বিবরণ
---------------

২০১১ সালে এই বিদ্যালয়কে মডেল স্কুল হিসেবে সরকারি স্বীকৃতি দেওয়া হয়। বর্তমানে বিদ্যালয় শাখায় মাত্র ১৬ জন শিক্ষক ও ১৩১১ জন শিক্ষার্থী আছে। কলেজ শাখায় ২০ জন শিক্ষক এবং ৭৫০ জন শিক্ষার্থী আছে। বর্তমানে উপজেলা নির্বাহী অফিসার শাকিল মাহমুদ এই বিদ্যালয়ের গভর্নিং বডির সভাপতি পদে আছে।

ঈশ্বরদী শহরের প্রাণকেন্দ্রে ৮.১৯ একর জমির উপর বিদ্যালয়টি অবস্থিত। এখানে ১৫০ ফুট প্রশস্ত এবং ১৮০ ফুট দৈর্ঘ্য বিশিষ্ট একটি খেলার মাঠ রয়েছে। এছাড়া এই বিদ্যালয়ে একটি বইসমৃদ্ধ লাইব্রেরী ও বিজ্ঞানাগার আছে।

২০১৭ সালের জানুয়ারি মাসের প্রথম দিকে শতবর্ষ উৎযাপিত হয়।

কৃতি শিক্ষার্থী
---------------

এই বিদ্যালয়ের খ্যাতিমান কৃতী শিক্ষার্থীদের মধ্যে রয়েছেন:

* জয়ন্ত নাথ চৌধুরী, ভারতের সাবেক সেনাপ্রধান
* মনজুর রহমান বিশ্বাস, পাবনা-৪ আসনের সাবেক সংসদ সদস্য
* তাজুল ইসলাম মোহাম্মদ ফারুক, রাজশাহী-৪ আসনের সাবেক সংসদ সদস্য
* অধ্যাপক হাসিবুর রশীদ, ঢাকা বিশ্ববিদ্যালয়ের ব্যবস্থাপনা বিভাগের বিভাগীয় প্রধান ও বেগম রোকেয়া বিশ্ববিদ্যালয় রংপুর এর পঞ্চম উপাচার্য
* সামরিক বাহিনীর বিগ্রেডিয়ার জেনারেল ডা. মোহাম্মদ আলী জিন্নাহ
* ফ্লাইট ইঞ্জিনিয়ার আব্দুল খালেক
* কামিনী হাসপাতালের প্রতিষ্ঠাতা আমেরিকা প্রবাসী ড. মোশতাক আহমেদ
* কানাডা প্রবাসী প্রকৌশলী ও এলজিইডি’র পরিচালক মোশতাক আহমেদ সাবু প্রমুখ।

তথ্যসূত্র
---------

1. ↑  "ঈশ্বরদী উপজেলা"।
2. 1 2 3 4  "শত বছর ধরে আলো ছড়াচ্ছে ঈশ্বরদী সাঁড়া মাড়োয়ারী উচ্চ বিদ্যালয়"। *দৈনিক ইত্তেফাক*।
3. ↑  "প্রধান শিক্ষকের তালিকা"। ৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৭ ডিসেম্বর ২০১৬।
4. ↑  "সাঁড়া মাড়োয়ারী মডেল স্কুল ত্র্যান্ড কলেজের শতবর্ষ উদ্‌যাপন উপলক্ষে প্রচারণা র‍্যালী"। [*স্থায়ীভাবে অকার্যকর সংযোগ*]
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য রামগতি পৌরসভা দেখুন।

বাংলাদেশের চট্টগ্রাম বিভাগের অধীন লক্ষ্মীপুর জেলার উপকূলীয় একটি উপজেলা। প্রশাসনিক প্রাণকেন্দ্র আলেকজান্ডার, সাবেক চর আলগী ও চরসীতা ইউনিয়নের অংশ বিশেষ নিয়ে রামগতি পৌরসভা ২০০০ সালে প্রতিষ্ঠিত হয়। এই পৌরসভায় উপজেলার সকল প্রশাসনিক অফিস অবস্থিত। প্রাকৃতিক সৌন্দর্য বেষ্টিত মেঘনা অববাহিকায় মেঘনা বেড়ি বাঁধ ও মেঘনা নদীকে কেন্দ্র করে উপজেলাটি পর্যটক আকর্ষণীয় একটি উপজেলা। ঐতিহ্যগত দিক থেকে উপজেলাটি প্রগতিশীল রাজনীতির কেন্দ্রবিন্দু থাকলেও ২০০০ পরবর্তীতে রাজনীতিতে কালো টাকার প্রভাব দারুণভাবে পড়তে থাকে। কার্যত, কালোটাকার প্রভাবে এই ঐতিহ্যবাহী উপজেলার রাজনীতি চরমভাবে কুলুষিত হয়েছে। রাজনীতিতে ভোট বেচাকেনার প্রাধান্যের কারণে ক্রমেই সংসদ নির্বাচন থেকে শুরু করে ইউনিয়ন পরিষদ ও পৌর নির্বাচনে অরাজনৈতিক ব্যক্তিত্ব প্রাধান্য বিস্তার করেছে। ফলে অপরাজনীতির প্রভাবে এলাকার যুব সমাজ লক্ষ্যভ্রষ্ট হয়ে পড়ে। বর্তমানে নেতৃত্ব জায়গাটা বহুলাংশে পেশিশক্তি, কালো টাকা ও অপেক্ষাকৃত অশিক্ষিত জনপ্রতিনিধির দখলে চলে যায়। ফলে এলাকায় মাদকসেবী, ব্যবসায়ী, মাস্তানের সংখ্যা ধীরে ধীরে বৃদ্ধি পাচ্ছে। 

জনসংখ্যা

বাংলাদেশ আদমশুমারী ২০১১ অনুযায়ী রামগতি শহরের মোট জনসংখ্যা ৫৯,৮৩৭ জন যার মধ্যে ৩০,০২৮ জন পুরুষ এবং ২৯,৮০৯ জন নারী। এ শহরের পুরুষ এবং নারী অনুপাত ১০১। শহরে মোট হোল্ডিং সংখ্যা রয়েছে ১২,৭৬৭টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°৩৫′২৪″ উত্তর ৯০°৫৯′৩৮″ পূর্ব﻿ / ﻿২২.৫৮৯৯৮৯° উত্তর ৯০.৯৯৪০১৮° পূর্ব﻿ / 22.589989; 90.994018। সমুদ্র সমতল থেকে শহরটির গড় উচ্চতা ৯.৬৪ মিটার।

প্রশাসন
-------

২০০০ সালে রামগতি শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে রামগতি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১১টি মহল্লায় বিভক্ত । ৮২.৩৩ বর্গ কি.মি. আয়তনের রামগতি শহরের ১১.৮১ বর্গ কি.মি. এলাকা রামগতি পৌরসভা দ্বারা পরিচালিত হয়।

শিক্ষা ব্যবস্থা
---------------

রামগতি শহরের স্বাক্ষরতার হার হলো শতকরা ৪৭.৫ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৭। ২০১৯-০৪-১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২০-০১-২১।
2. ↑  "latitude, longitude and elevation of Ramgati, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে রামগতি পৌরসভা"। ৯ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
**রাম রে**(ইংরেজি: Ram Ray) (জন্ম: ২৭ জানুয়ারি ১৯৪৩ - মৃত্যু: ১২ নভেম্বর ২০১৯) ভারতীয় বিজ্ঞাপন জগতের এক উজ্জ্বল ব্যক্তিত্ব ছিলেন। তিনি বিজ্ঞাপন জগতে ৫০ বছরেরও অধিক সময় কাজ করেছেন। তাঁকে বিজ্ঞাপন দুনিয়ায় সত্যজিৎ রায়ের সাথে তুলনা টানা হয়।

জীবনী
-----

রাম রে কলকাতার প্রেসিডেন্সি কলেজের ইংরেজি সাহিত্যে স্নাতক ছিলেন। কিন্তু তার সৃষ্টিশীল মনের পরিধি সাহিত্যের সাথে ফোটোগ্রাফি,টাইপোগ্রাফি গ্রাফিক্স ইত্যাদির দিকে বিস্তৃত ছিল। তাই তিনি চলে এলেন বিজ্ঞাপন জগতে। তিনি বিজ্ঞাপনী সংস্থা জে. ওয়াল্টার থম্পসনের ভারত ও যুক্তরাষ্ট্র শাখায় কাজ করেছেন। তিনি প্রতিষ্ঠানটির যুক্তরাষ্ট্র শাখার সিনিয়র সহসভাপতি ছিলেন ও সান ফ্রান্সিসকো শাখার প্রধান ছিলেন। তিনি একমাত্র অমার্কিনি হিসেবে জে. ওয়াল্টার থম্পসনের বোর্ডের সদস্য হিসেবে দায়িত্ব পালন করেছিলেন। এছাড়া, তিনি প্রতিষ্ঠানটির কলকাতা, মাদ্রাজ ও ব্যাঙ্গালোর শাখার প্রধান ছিলেন। দেশে ফেরার পর ১৯৮৪ সালে গড়ে তোলেন নিজের সংস্থা রেসপন্স গ্রুপ।। বাংলা বিজ্ঞাপনে সত্যজিৎ রায়ের পর এত অভিনব ভাবনার বৈচিত্র্য বুদ্ধির দীপ্তি ও প্রতিভার ঝলক এনেছেন। বিজ্ঞাপনের ভাষা ডিজাইন ট্রাইপফেস নান্দনিকতা প্রযুক্তি প্রত্যেকটিতে ছিল তার অসাধারণ দখল। তিনি "আনন্দ" নামে বাংলা ও ইংরাজীর জন্য নতুন ধাঁচের হরফ সৃষ্টি করেন। এছাড়া, তিনি ১৯৯২ সাল থেকে ১৯৯৮ সাল পর্যন্ত বিজ্ঞাপনী সংস্থা ক্লারিয়ন (বেটস) এর সিএইচআই অ্যান্ড পার্টনার্সের প্রধান নির্বাহী হিসেবে দায়িত্ব পালন করেন। তিনি উইসিউইগ কমিউনিকেশন্সের প্রতিষ্ঠাতাও ছিলেন। কাজের সুবাদে ধারাবাহিক ভাবে পেয়েছেন সম্মাননা । ২০১৩ সালে অ্যাডভার্টাইজিং ক্লাব অব ক্যালকাটা রাম রে কে তাদের "হল অব ফেমে" অন্তর্ভুক্ত করে। নিজের সাফল্যের পাশাপাশি কাজ শিখিয়েছেন সুহেল শেঠ, সুমন্ত্র চ্যাটার্জি কাঞ্চন দত্ত সহ ভবিষ্যত প্রজন্মকে। তাঁদের মধ্যে অন্যতম ছিলেন ঋতুপর্ণ ঘোষ। একসাথে কাজ করেছেন প্রায় দশ বৎসর।

রাম রে হাসির সাথে বিবাহ বন্ধনে আবদ্ধ হন। তাদের একটি কন্যা ছিল। তাদের কন্যার নাম রাশি রে।
রাম রে দীর্ঘদিন ধরে কিডনির সমস্যায় ভুগছিলেন। অবশেষে ২০১৯ সালের ১২ নভেম্বর ৭৬ বৎসর বয়সে কলকাতায় প্রয়াত হন।

তথ্যসূত্র
---------

1. ↑  "প্রয়াত বিজ্ঞাপনের প্রবাদপুরুষ রাম রে"। *আজকাল*। ২২ জানুয়ারি ২০২২ তারিখে মূল থেকে আর্কাইভ করা। সংগ্রহের তারিখ ১৪ নভেম্বর ২০১৯।
2. ↑  "প্রবাদপ্রতিম অ্যাড গুরু রাম রে র জীবনাবসান"। *এই সময়*। সংগ্রহের তারিখ ১৪ নভেম্বর ২০১৯।
3. ↑  "প্রয়াত রাম রে, রয়ে গেল প্রজন্মজয়ী বিজ্ঞাপন"। *আনন্দবাজার পত্রিকা*। ১২ নভেম্বর ২০১৯। সংগ্রহের তারিখ ১৪ নভেম্বর ২০১৯।
4. ↑  "Ram Ray, renaissance man of brand advertising, no more"। *The Times of India*। ১২ নভেম্বর ২০১৯। সংগ্রহের তারিখ ১৪ নভেম্বর ২০১৯।
5. ↑  "বিজ্ঞাপন জগতে নক্ষত্রপতন, চলে গেলেন সৃজনশীল রাম রে"। *সংবাদ প্রতিদিন*। ১২ নভেম্বর ২০১৯। সংগ্রহের তারিখ ১৪ নভেম্বর ২০১৯।
6. ↑  "Advertising guru Ram Ray passes away"। *The Hindu*। ১২ নভেম্বর ২০১৯। সংগ্রহের তারিখ ১৪ নভেম্বর ২০১৯।
7. ↑  "'Giant of Indian advertising', Ram Ray passes away"। *The Free Press Journal*। ১২ নভেম্বর ২০১৯। সংগ্রহের তারিখ ১৪ নভেম্বর ২০১৯।
8. ↑  "Ad gurus speak"। *The Telegraph*। ১৮ ডিসেম্বর ২০১৩। সংগ্রহের তারিখ ১৪ নভেম্বর ২০১৯।
9. ↑  "'জ়িরো বাজেট' দিয়েই তাক লাগাচ্ছেন বিজ্ঞাপন জগতের তরুণ প্রতিভা রাশি রে"। *ফেমিনা*। ২৩ ফেব্রুয়ারি ২০১৮। সংগ্রহের তারিখ ১৪ নভেম্বর ২০১৯।
10. ↑  "'বোরোলিন-ফ্রুটি-কুকমি...', বিজ্ঞাপনের সংজ্ঞা বদলে বিদায় নিলেন রাম রে!"। *এই সময়*। ১২ নভেম্বর ২০১৯। সংগ্রহের তারিখ ১৪ নভেম্বর ২০১৯।